"ทอมมี่" คว้ารางวัลนักสถิติวิชาชีพดีเด่นแห่งชาติปี 2559 - FINNOMENA
12 ก.ค. 2559

คุณพิเชฐ เจียรมณีทวีสิน (ทอมมี่ แอคชัวรี) นายกสมาคมนักคณิตศาสตร์ประกันภัยแห่งประเทศไทย ได้รับเกียรติให้รับรางวัล “นักสถิติวิชาชีพดีเด่นแห่งชาติ ประจำปี 2559” จากสมาคมสถิติแห่งประเทศไทย
โดยตัวอย่างของผลงานของคุณพิเชฐ มีมากมายอาทิ
รางวัลชนะเลิศในระดับภูมิภาคอาเซียน ปี 2555 (Young ASEAN Manager Award)
หนังสือ The Top Job Secret และ ให้เงินทำงาน ภาค 1 และ 2
กรรมการสำนักงานอัตราเบี้ยประกันวินาศภัย
ประธานคณะอนุกรรมการคณิตศาสตร์ประกันภัยของสมาคมประกันชีวิตไทย
อนุกรรมการบริหารการลงทุน กองทุนประกันสังคม
ปัจจุบัน คุณพิเชฐ ได้ดำเนินการผลักดันการพัฒนาสมาคมฯ อย่างต่อเนื่อง ให้มีการยกระดับวิชาชีพนี้ให้เป็นที่รู้จัก และให้เป็นประโยชน์ต่อภาคธุรกิจ รวมถึงการออกแบบสวัสดิการเพื่อเตรียมความพร้อมให้กับสังคมสูงอายุในอนาคต
ทั้งนี้ สมาคมสถิติแห่งประเทศไทย ได้มีพิธีมอบรางวัล ในงานประชุมวิชาการสถิติและสถิติประยุกต์ระดับนานาชาติ ประจำปี 2559 วันที่ 13-15 กรกฎาคม 2559 ณ โรงแรม Phuket Graceland Resort & Spa จังหวัดภูเก็ต ภายใต้หัวข้อ “Solving Real World Problems with Statistics” ที่ผ่านมา
ที่มา : http://www.innwhy.com/2016/07/12/tommy-2/
แท็ก:
แชร์บทความ: